Pous Francis is Man van die Jaar | Maroela Media
Pous Francis is Man van die Jaar
‘n Voorstelling van Pous Francis op Time Magazine se voorblad
Time Magazine het pas Pous Francis aangewys as die Man van die Jaar.
“Tydens die nege maande het die pous die pousskap uit die paleis na die strate geneem,” het Nancy Gibbs, uitvoerende redakteur van die tydskrif, gesê. “Dit is selde dat ŉ nuwe persoon op die wêreld se speelvak soveel aandag so vinnig kan geniet.”
Edward Snowden, NSA-fluitjieblaser, was een van die persone wat ook oorweeg is.
Jorge Mario Bergoglio, die voormalige kardinaal aartsbiskop van Buenos Aires, is verlede Maart as pous aangewys. Hy het homself Francis gedoop na aanleiding van ŉ Italiaanse heilige uit die 12e eeu wat sy rug gedraai het op die aristokratiese leefstyl om die armes te help.
Dit is die derde keer wat ŉ pous dié erkenning deur Time Magazine ontvang. John Paul II is in 1994 aangewys en John XXIII is in 1962 aangewys as Man van die Jaar.
Vrou gevonnis na sy kind na SA smokkel
Obama se e-tolskuld
Nee, die amptelike taal van die Vatikaan en die Katolieke kerk is nie Engels nie.
Die Pous gebruk Latyn terwyl die Vatikaan Italiaans vir administratiewe doeleindes gebruik.
“John Paul II” se naam, sou jy hom gevra het, was dus “Ioannes Paulus II”, “John XXIII” was “Ioannes XXIII” en “Francis” is “Franciscus”.
Ons wat Afrikaans gebruik noem hulle egter Johannes Paulus II, Johannes XXII en Franciskus.
Om die Engelse name te gebruik, wat nie deur ons hier of deur die Pouse in die Vatikaan gebruik word nie, is eenvoudig lui of (nog erger) oningelig.
En so poets die Nuwe Wêreld Orde hulle eie beeldjies
As ek reg onthou het Hitler baie lank gelede ook die eer te beurt geval. Miskien is ek verkeerd.